CELEX: 31999R0865
Language: el
Date: 1999-04-26 00:00:00
Title: Κανονισμός (ΕΚ) αριθ. 865/1999 της Επιτροπής, της 26ης Απριλίου 1999, για καθορισμό της κατανομής μεταξύ τω κρατών μελών των ποσοστώσεων τομάτας που προορίζονται για μεταποίηση για την περίοδο εμπορίας 1999/2000

Avis juridique important

|

31999R0865

Κανονισμός (ΕΚ) αριθ. 865/1999 της Επιτροπής, της 26ης Απριλίου 1999, για καθορισμό της κατανομής μεταξύ τω κρατών μελών των ποσοστώσεων τομάτας που προορίζονται για μεταποίηση για την περίοδο εμπορίας 1999/2000  

Επίσημη Εφημερίδα αριθ. L 108 της 27/04/1999 σ. 0019 - 0020

ΚΑΝΟΝΙΣΜΟΣ (ΕΚ) αριθ. 865/1999 ΤΗΣ ΕΠΙΤΡΟΠΗΣτης 26ης Απριλίου 1999για καθορισμό της κατανομής μεταξύ τω κρατών μελών των ποσοστώσεων τομάτας που προορίζονται για μεταποίηση για την περίοδο εμπορίας 1999/2000Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 2199/97(2), και ιδίως το άρθρο 6 παράγραφος 5,Εκτιμώντας:(1) ότι ο κανονισμός (ΕΚ) αριθ. 2201/96 ορίζει στο άρθρο 6 παράγραφος 3 ότι, για την περίοδο εμπορίας 1999/2000, η κατανομή των ποσοστώσεων για κάθε ομάδα προϊόντων μεταξύ των κρατών μελών πραγματοποιείται σε συνάρτηση με το μέσο όρο των ποσοτήτων που έχουν παραχθεί για τις οποίες έχει τηρηθεί η ελάχιστη τιμή κατά τη διάρκεια των περιόδων εμπορίας 1997/98 και 1998/99· ότι η εν λόγω παράγραφος 3 ορίζει ότι, από την περίοδο εμπορίας 1999/2000, καμία κατανομή δεν δύναται να οδηγεί σε διακύμανση, ανά κράτος μέλος και ανά ομάδα προϊόντων, που υπερβαίνει το 10 % σε σχέση με τις ποσότητες που κατανεμήθηκαν για την προηγούμενη περίοδο εμπορίας·(2) ότι ο κανονισμός (ΕΚ) αριθ. 504/97 της Επιτροπής, περί καθορισμού των λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στην παραγωγή στον τομέα των μεταποιημένων προϊόντων με βάση τα οπωροκηπευτικά(3), όπως τροποποιήθηκε τελευταία από τον κανονισμό (ΕΚ) αριθ. 702/1999(4), ορίζει στο άρθρο 17 παράγραφος 2 ότι το ενδιαφερόμενο κράτος μέλος κοινοποιεί στην Επιτροπή, κάθε περίοδο εμπορίας, τις ποσότητες που παρήχθησαν για τις οποίες έχει τηρηθεί η ελάχιστη τιμή· ότι, κατά συνέπεια, βάσει αυτών των κοινοποιήσεων, μπορούν να πραγματοποιηθούν οι κατανομές των ποσοστόσεων για κάθε ομάδα προϊόντων μεταξύ των κρατών μελών·(3) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την περίοδο εμπορίας 1999/2000, η κατανομή των ποσοστώσεων που προβλέπεται στο άρθρο 6 παράγραφος 3 του κανονισμού (ΕΚ) αριθ. 2201/96 είναι αυτή που αναφέρεται στο παράρτημα.Άρθρο 2Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 26 Απριλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 297 της 21.11.1996, σ. 29.(2) ΕΕ L 303 της 6.11.1997, σ. 1.(3) ΕΕ L 78 της 20.3.1997, σ. 14.(4) ΕΕ L 89 της 1.4.1999, σ. 26.ΠΑΡΑΡΤΗΜΑΚατανομή των νωπών τοματών ανά κράτος μέλος και ανά ομάδα προϊόντων για την περίοδο εμπορίας 1999/2000>ΘΕΣΗ ΠΙΝΑΚΑ>